(io 
TABULARUM 
duae aliae , juvenes , quarum posteriorem tempore , quo morbo describendo 
laboravit, utero gessit, et in lucem editam lactavit. 
Mulier haec absolutis septem vitae lustris, dum sub dio solani esculenti tube- 
ribus legendis occuparetur, vehementis doloris insultum per totum dextrum 
brachium a scapula ad cubitum se diffundentis percepit; postquam doloris vehe- 
mentia maxime increverat, hi dolores a medico et chirurgo ex arthriticorum 
genere habebantur. Sequentis anni mense quarto mensium fluxus, qui insta- 
bat , non apparuit , atroci dolore erypsipelas nucham , regiones post aures , et 
universam faciem misere infestavit , sicut ad immanem molem caput increverit ; 
apparentibus una cum colore subnigro hic illic pustulis, et perseverantibus 
simul molestis brachii affectionibus , quamvis minori cum vehementia. Disparuit 
post aliquot dies erysipelas , sed menses non apparuerunt , et brachii dolores 
eadem perstiterunt vehementia. Sequente mense , subpressis adhuc menstruis , 
eadem loca denuo occupavit erysipelas, iisdem cum symptomatibus, et per 
idem temporis intervallum perdurans , quale phaenomenon per quinque menses 
continuo reversum est , quo tempore praeterlapso subpressus mensium fluxus 
rediit, et per tres menses debito se manifestavit tempore, nullo tum apparente 
erysipelate, et utero cum concepisset nullum per omne graviditatis intervallum 
apparuit erysipelas. Postquam erysipelas prima vice fugatum esset, et brachii 
dolores vehementer increverant , ex improviso sub brachii usu, os humeri 
cum strepitu frangebatur in medio. Quarto die , post debitam deligationem , 
ex dolorum vehementia saepius in lipothymias incidit % atque remotis ferulis , 
praeter parvas pustulas et ulcuscula , ulcus insigne , materiem serosam fundens 
in brachio observabatur. Dein imminuti aliquomodo sunt dolores, et post- 
quam in quiete aliquamdiu servaverat brachium, os fractum coalitum perce- 
pit , et omnem brachium movendi facultatem recuperavit. Anno praeterlapso 
inter pariendum, dum affecto brachio sedili innitebatur, et validos edebat 
nixus , denuo fractum est os humeri. Nullam fracto huic ossi curam adhiberi 
permisit, adeo ut separatae extremitates nequaquam ad se invicem accesse- 
nnt , sed speudo— articulationem formaverint. Tempore quo erysipelas primo 
prodiit, tumor satis insignis cutaneus se manifestavit ad partem colli inferiorem, 
et sterni superiorem, qui aliquomodo erat durus, neque admodum dolorificus; 
quatuor post hebdomades, mensium tempore, quorum loco iterum apparebat 
erysipelas, tumor ille sponte apertus est, materiem effundens tenuem, albican- 
tem, inodoram, qua effusa, quarto die tumor sponte clausus est. Tumor hic 
aperiebatur, similem materiem fundebat, iterumque claudebatur quolibet mense 
tempore menstruorum , eorumque vices supplebat , donec tandem post quatuor 
menses, utero cum concepisset, perfecta cicatrice claudebatur, et semper 
clausus mansit. 
Mox sub initium graviditatis alter tumor frontem infestavit, ab omni parte 
prio- 
